Obrazec št. 2: **IZJAVE PRIJAVITELJA**

|  |  |
| --- | --- |
| **Naziv prijavitelja:** |  |

**Izjavljamo,** da smo seznanjeni z vsebino in zahtevami ***2. javnega razpisa za izvajanje Investicije: Zagotavljanje javnih najemnih stanovanj*** (v nadaljevanju: javni razpis),razpisne dokumentacije, vseh prilog in vzorca pogodbe o sofinanciranju. Izjavljamo, da **v celoti** sprejemamo pogoje, merila in ostala določila iz javnega razpisa, razpisne dokumentacije, vseh prilog in vzorca pogodbe o sofinanciranju. Potrjujemo, da je vsebinski, terminski in finančni načrt projekta izvedljiv, tako da bomo uporabno dovoljenje za vsa stanovanja zagotovili do najkasneje 31. 12. 2025.

**S podpisom teh izjav podpisujemo vlogo kot celoto.**

**Pod materialno in kazensko odgovornostjo izjavljamo, da so podatki, podani v vlogi, resnični** (ne vsebujejo lažnih ali zavajajočih podatkov ter netočnih in nepopolnih podatkov), **ter da fotokopije priloženih listin ustrezajo originalu. Za podane podatke, njihovo resničnost in ustreznost fotokopij prevzemamo popolno odgovornost.**

S podpisom izjavljamo tudi, da:

1. imamo, upoštevajoč pričakovana sredstva iz naslova tega javnega razpisa, v celoti zagotovljena sredstva za zaprtje finančne konstrukcije oz. zagotovljene finančne, tehnične in kadrovske vire za izvedbo celotnega projekta.
2. imamo poravnane vse davke in druge obvezne dajatve, skladno z nacionalno zakonodajo, zapadle do vključno zadnjega dne v mesecu pred rokom, določenim za oddajo vlog na javni razpis.
3. na zadnji dan v mesecu pred rokom, določenim za oddajo vlog na javni razpis, nimamo neporavnanih obveznosti (iz naslova integralnih sredstev in namenskih sredstev kohezijske politike) do Ministrstva za solidarno prihodnost, pri čemer za ugotavljanje obstoja obveznosti do ministrstva ni pogoj, da bi bila le-ta že ugotovljena s pravnomočnim izvršilnim naslovom.
4. nismo v stečajnem postopku, postopku prenehanja delovanja, postopku prisilne poravnave ali postopku likvidacije.
5. za stroške, ki so predmet tega javnega razpisa, nismo in ne bomo prejeli drugih javnih sredstev, vključno s sredstvi Evropske unije.
6. smo seznanjeni z možnimi posledicami, ki bi nastale ob ugotovitvi dvojnega financiranja tega projekta, neupoštevanja veljavne zakonodaje ali navodil v vseh postopkih izvajanja projekta, kot so na primer vračilo vseh že izplačanih sredstev s pripadajočimi obrestmi.
7. bomo s projektom zagotovili najmanj 4 javna najemna stanovanja.
8. prenova/rekonstrukcija obstoječih javnih najemnih stanovanj ali zgolj nakup zemljišča ne bo predmet sofinanciranja.
9. bo projekt izveden v skladu z načelom, da se ne škoduje bistveno okoljskim ciljem Evropske unije, določenim v 17. členu Uredbe (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198 z dne 22. junija 2020, str. 13) in so podrobneje obravnavani v okviru Priloge 1 Načrta za okrevanje in odpornost.
10. bodo javna najemna stanovanja, zagotovljena s tem projektom, upravičencem dodeljena na podlagi javnega razpisa, pri čemer se bodo morebitne prednostne skupine pri dodeljevanju določale skladno s 87. členom Stanovanjskega zakona (Uradni list RS, št. 69/03, 18/04 – ZVKSES, 47/06 – ZEN, 45/08 – ZVEtL, 57/08, 62/10 – ZUPJS, 56/11 – odl. US, 87/11, 40/12 – ZUJF, 14/17 – odl. US, 27/17, 59/19, 189/20 – ZFRO in 90/21), ki opredeljuje prednostne skupine pri dodeljevanju neprofitnih stanovanj.
11. se bodo zagotovljena javna najemna stanovanja oddajala v najem po neprofitni najemnini, določeni skladno z Uredbo o metodologiji za oblikovanje neprofitne najemnine in določitvi višine subvencij najemnin (Uradni list RS, št. 153/21).
12. najmanj 10 let od sklenitve pogodbe o sofinanciranju ne bomo odtujili nepremičnin, gradbenih proizvodov, strojnih naprav in opreme, ki so predmet sofinanciranja po tem javnem razpisu.
13. da bomo hranili celotno originalno dokumentacijo, vezano na projekt skladno z zakonodajo Republike Slovenije.
14. da bomo nosilnemu organu Ministrstvu za solidarno prihodnost, revizijskemu organu ter drugim slovenskim ter evropskim nadzornim organom, omogočili dostopnost do celotne originalne dokumentacije projekta.
15. da se strinjamo z javno objavo podatkov o prijavitelju in projektu, o odobrenih in izplačanih denarnih sredstvih in da dovoljujemo objavo osnovnih podatkov o projektu in prejemniku sredstev skladno z zakonom, ki ureja dostop do informacij javnega značaja, in zakonom, ki ureja varstvo osebnih podatkov.
16. da bomo v vseh fazah projekta upoštevali enake možnosti v skladu z zakonodajo, ki pokriva področje enakih možnosti.
17. da bomo Ministrstvo za solidarno prihodnost tekoče informirali o vseh spremembah podatkov, ki smo jih navedli v vlogi na javni razpis.
18. da bo projekt voden na svojem stroškovnem mestu.
19. da obrazcev in pogodbe o sofinanciranju nismo vsebinsko spreminjali.

S podpisom izjave soglašamo, da lahko Ministrstvo za solidarno prihodnost zahteva dodatna pojasnila ali dokazila v zvezi z ugotavljanjem verodostojnosti navedenih podatkov v vlogi na javni razpis ter da lahko za potrebe tega javnega razpisa pridobi dokazila glede izpolnjevanja pogojev iz uradnih evidenc ali jih preveri na terenu.

Za navedene izjave kazensko in materialno odgovarjamo. Zavedamo se, da bomo v primeru, če bo ugotovljena neresničnost katerekoli izjave kadarkoli tekom izbire ali izvajanja projekta, morali vrniti vsa prejeta sredstva iz Sklada za okrevanje in odpornost, skupaj z zakonskimi zamudnimi obrestmi, ki tečejo od dneva nakazila do dneva vračila.

|  |  |  |
| --- | --- | --- |
| Datum: razviden iz elektronskega podpisa/se vpiše v primeru fizičnega podpisa |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ elektronski podpis odgovorne osebe/ podpis in žig v primeru fizičnega podpisa |